เครื่องบิน B-17 สมัยสงครามโลกครั้งที่ 2 ตก เสียชีวิต 7 คน
วันนี้ (3 ต.ค.2562) สำนักข่าวต่างประเทศ รายงานว่า เกิดเหตุเครื่องบินทิ้งระเบิด B-17 สมัยสงครามโลกครั้งที่ 2 ตกที่สนามบินนานาชาติแบรดลีย์ในรัฐคอนเนตทิคัต สหรัฐอเมริกา จนเกิดเพลิงลุกไหม้ โดยเครื่องบินลำนี้ บรรทุกลูกเรือ 3 คน และผู้โดยสาร 10 คน ส่งผลให้มีผู้เสียชีวิต 7 คน และมีผู้รอดชีวิต 6 คน ขณะที่มีเจ้าหน้าที่ภาคพื้นได้รับบาดเจ็บ 1 คนการท่าอากาศยานของรัฐคอนเนตทิคัต เปิดเผยว่า เครื่องบิน B-17 ขึ้นบิน เวลา 09.45 น. ตามเวลาท้องถิ่น หลังจากขึ้นบินเพียงไม่นาน นักบินก็ได้วิทยุแจ้งหอควบคุมการจราจรทางอากาศเพื่อขอนำเครื่องลงเนื่องจากเครื่องยนต์ขัดข้อง แต่เครื่องบินกลับเสียการทรงตัวและตกใกล้กับสนามบินนานาชาติแบรดลีย์ในเวลา 09.54 น. ก่อนจะเกิดไฟลุกท่วมAccording to our pilot a plane crash on the runway in Hartford has closed the airport and has everyone scrambling. ทั้งนี้ ผู้เชี่ยวชาญ กล่าวว่า เครื่องบินดังกล่าวได้รับการขึ้นทะเบียนจากภาคพลเรือน และไม่ได้บินโดยกองทัพสหรัฐฯ โดยเครื่องบินลำที่ตกเป็นเครื่องบิน B-17 ที่ร่วมในการแสดง วิงส์ ออฟ ฟรีดอม ทัวร์ ทัวร์แสดงเครื่องบินในประวัติศาสตร์ ซึ่งจัดแสดงตามสนามบินต่างๆ ซึ่งเปิดให้ผู้คนได้ชมเครื่องบินโบราณ และสามารถซื้อตั๋วขึ้นโดยสารไปกับเครื่องบินได้ข้อมูล :
สำนักข่าวต่างประเทศ รายงานว่า เกิดเหตุเครื่องบิน B-17 สมัยสงครามโลกครั้งที่ 2 ตกที่สนามบินนานาชาติแบรดลีย์ในรัฐคอนเนตทิคัต สหรัฐอเมริกา ส่งผลให้มีผู้เสียชีวิต 7 คน และได้รับบาดเจ็บ 6 คน
เครื่องบินตก,B-17,B-17 bomber,สนามบินนานาชาติแบรดลีย์ในรัฐคอนเนตทิคัต